Source: http://docplayer.fi/1977584-Valoviesti-kuivilla-puilla-iloa-lammitykseen-s-10-sahkojohtojen-vierimetsan-raivaus-s-13-sahkonhinta-muutokset-1-1-2015-alkaen-s.html
Timestamp: 2017-12-13 03:49:57+00:00
Document Index: 4082481

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VALOVIESTI. Kuivilla puilla iloa lämmitykseen s. 10 Sähköjohtojen vierimetsän raivaus s. 13 Sähkönhinta muutokset alkaen s. - PDF
VALOVIESTI. Kuivilla puilla iloa lämmitykseen s. 10 Sähköjohtojen vierimetsän raivaus s. 13 Sähkönhinta muutokset alkaen s.
Download "VALOVIESTI. Kuivilla puilla iloa lämmitykseen s. 10 Sähköjohtojen vierimetsän raivaus s. 13 Sähkönhinta muutokset 1.1.2015 alkaen s."
1 2/2014 VALOVIESTI PARIKKALAN VALO OY:N ASIAKASLEHTI Kuivilla puilla iloa lämmitykseen s. 10 Sähköjohtojen vierimetsän raivaus s. 13 Sähkönhinta muutokset alkaen s. 23
2 SISÄLTÖ 4 PÄÄKIRJOITUS 5 Rypsit öljyksi Kirjavalassa 7 Auli sai työssään olla pappi, sielunhoitaja, itkeä, nauraa, halata. 8 Valo mukana paikallisissa kesän tapahtumissa 10 Kuivilla puilla iloa lämmitykseen 12 Maakaapelointi etenee 13 Sähköjohtojen vierimetsän raivaus 14 Kekäleniemi heräsi eloon 16 Kanta-asiakasedut 18 Kirjolan koulun luontovisa 19 Joulukilpailu 20 Sähköverkon rakentamisen PTS Autotalli viidelle kuorma-autolle 22 Online palvelumme uudistui 23 Sähkönhinta muutokset alkaen Kanta-asiakkaana nautit edullisemmasta energiasta ja paikallisista eduista! Parikkalantie 15, Parikkala puh. (05) Olen vahvasti sitä mieltä, että paikallinen omistuspohja on aina hyvä. Sama koskee koko kuntaa. s. 5 Rautjärven Kekäleniemi on yksi niistä kylistä, joissa on pantu tuulemaan. Hyvät ideat ja talkoohenki ovat tuottaneet tulosta. s. 14 Muutokset tuovat palvelun käyttöliittymän tähän päivään, selkeyttävät palvelun käyttöä ja luettavuutta. s. 22 Toimistomme on SULJETTU perjantaina 2. tammik Palvelemme jälleen klo 9:00-15:30 YHTEYS TIEDOT Keskustoimipaikka Parikkalantie Parikkala puh Toimistomme on avoinna: klo 9:00-15:30 (MA-PE) Arto Tiainen toimitusjohtaja ASIAKASPALVELU JA TALOUSHALLINTO Nina Laine talouspäällikkö Eeva Pajari-Immonen palkanlaskija Sanna Hallikainen kirjanpitäjä osakeasiat Sähköliittymät Ritva Reinikainen myyntiassistentti Anne Varis asiakasneuvoja Sähkölaskutus Mari Laukkanen asiakasneuvoja Tiina Neuvonen asiakasneuvoja Leena Paajanen asiakasneuvoja Kirsi Suomalainen asiakasneuvoja
3 SÄHKÖN KILPAILUTTAJA, PYYDÄ SÄHKÖTARJOUS MYÖS MEILTÄ Onko sähkön kilpailuttaminen sinulle ajankohtaista? Älä unohda pyytää tarjousta myös meiltä. Myymme sähköä kaikkialle Suomeen, myös oman jakelualueemme ulkopuolelle! Parikkalantie 15, Parikkala puh. (05) SÄHKÖNMYYNTIOSASTO Sähkönmyynti ja -markkinointi, sähkönkäytön neuvonta ja sähkösopimukset Mika Lirkki myyntipäällikkö VERKKO-OSASTO Olli Mattila osastopäällikkö Rakennus, kunnossapito, kalusto Pekka Suomalainen työpäällikkö Verkoston suunnittelu Hannu Ahokas suunnittelupäällikkö Helena Hämäläinen suunnitteluassistentti Mittarointi Timo Karhinen tiimipäällikkö
4 4 PÄÄKIRJOITUS YHTIÖMME MUKANA PAIKALLISISSA TAPAHTUMISSA - ENERGIA-ASIAT VAHVASTI ESILLÄ Tänä vuonna olemme vahvasti olleet mukana paikallisissa tapahtumissa. Oman kanta-asiakasiltaman lisäksi olemme tavanneet asiakkaitamme Parikkalan Messuilla sekä Antiikki- ja keräilypäivillä. Asiakkaiden kanssa keskusteluissa energia-asioista eniten nousivat esille puhelinmyyntiyritykset, hintakilpailu, verotus, investoinnit ja tuotantomuodot. Tapasin tapahtumissa satoja asiakkaitamme ja oli todella mielenkiintoista kuulla heidän näkemyksiään yhtiön toiminnasta ja heitä koskettavista energiaan liittyvistä asioista. Poikkeuksetta asiakkaamme pitivät tärkeänä luotettavaa, paikallista toimintaa. Esille tuli läheinen, tuttu ja joustava asiakaspalvelu. Sähköverkon viankorjauksen nopeutta ja henkilöstön ammattitaitoa kiiteltiin. Myös paikallistuntemuksen merkitystä asiakkaamme pitivät tärkeänä häiriötilanteissa. Kanta-asiakasjärjestelmään, siitä saataviin etuihin ja sen kehittämiseen asiakkaamme olivat tyytyväisiä. Pyrimme jatkossakin lisäämään kanta-asiakaskortilla saatavia tarjouksia. Myös yhtiön sähköverkon investointiohjelma kiinnosti asiakkaitamme. Sähkönmyynnissä useimmin esille tuli hintakilpailu ja puhelinmyynti. Puhelinmyyntiä pidettiin ongelmallisena ja agressiivisena. Asiakkaan pitäisi muutaman minuutin puhelun aikana tehdä ostopäätös myyjän antamien tietojen perusteella. Yleensä myyjä esittää säästöä sähkölaskussa, jonka oikeellisuuttakaan asiakas ei voi tarkistaa. Usein vertailussa on käytetty sähkön kokonaishintaa, jossa mukana on myös verkkopalvelun hinnat. Esille tuli myös tapauksia, joissa asiakas ei omasta mielestään ollut sopimusta edes tehnyt ja myyjä oli silti tehnyt sopimuksen siirron. Näiden tapausten pohjalta totesimme olevamme oikealla asialla, kun Paikallisvoiman kautta olemme ajaneet puhelinmyynnin kieltämistä asiakkaiden oikeudenmukaisen kohtelun varmistamiseksi. Meidän neuvo asiakkaillemme on, että sopimusta ei kannata tehdä ilman kirjallista tarjousta ja luotettavaa vertailua. Verkkoliiketoiminnassa kiinnostivat asiakkaitamme sähkömarkkinalain mukaiset verkostoinvestoinnit. Yhtiömme on tehnyt sähköverkon kehittämissuunnitelman vuoteen 2028 saakka. Suunnitelman mukaan investoinnit lähivuosina ovat kymmeniä miljoonia euroja, joilla sähkön toimitusvarmuutta parannetaan lain mukaisten tavoitteiden mukaisesti. Taajamien kaapelointi on edennyt suunnitelmien mukaisesti. Simpeleen taajaman asennukset valmistuvat vuoden loppuun mennessä. Punkasalmella työt käynnistyivät tänä syksynä ja Parikkalan suunnittelu on aloitettu. Tämän lisäksi toimitusvarmuutta parannetaan verkostoautomaatiota lisäämällä ja linjojen vierimetsien hoidolla. Verotus oli myös ajankohtainen aihe, sillä lähes kolmannes sähkölaskusta on veroa. Veropäätöksiin emme paikallistasolta pysty vaikuttamaan muuten kuin alan järjestöjen kautta. Päätavoite olisi, että eri energiamuotoja verotettaisiin tasapuolisesti. Sähköntuotantoratkaisuista keskusteltiin monipuolisesti. Yhtiömme mukanaoloa Fennovoima -projektissa pidettiin perusteltuna. Nykyisen hintavaihtelun tasaamiseksi tarvitsemme vakiohintaista tuotantoa. Lisäksi valtakunnallisesti tarvitaan lisää perusvoimaa ja omavaraisuutta. Tuulivoimasta ja pientuotannon lisääntymisestä ja siihen liittyvistä kustannuksista ja tukimuodoista käytiin myös mielenkiintoista ajatustenvaihtoa. Tapahtumissa tuli selvästi esille, että energia-asiat kiinnostavat entistä enemmän asiakkaitamme. Energia liittyy olennaisesti elämäämme ja elinkustannuksiimme, joten varmaan tulevaisuudessa aktiivisuus näihin asioihin tulee entisestään lisääntymään. Kiitän asiakkaitamme hyvästä yhteistyöstä ja mielenkiintoisista keskusteluista. Toivotan teille kaikille Hyvää Joulua ja Positiivista Uutta Vuotta! Arto Tiainen toimitusjohtaja
5 Rypsit öljyksi Kirjavalassa 5 ERIK LUUKKANEN Kirjavalaan vuonna 2008 valmistunut Karjalan Öljypuristamo Oy syntyi tarpeeseen. Kirjavalassa syntynyt, Parikkalassa ylioppilaaksi päässyt maatalon poika Tommi Tervonen on puristanut entisiin Kirjavalan meijerin tiloihin rakennetussa yrityksessään rypsiöljyä kuutisen vuotta. Kun pois jätetään Suomen suuret tehtaat Raisio ja Mildola maastamme löytyy vain kourallinen vastaavan kokoisia puristamoja lähimmän ollessa Hämeenlinnassa. Pieniä kotitarve puristamoja toki löytyy Parikkalastakin. Kaikki sai alkunsa siitä kun Tommin vanhemmat Matti ja Riikka joutuivat miettimään mitä viljellä sokerijuurikkaan sijaan lähellä olevien sokerijuurikastehtaiden lopetettua toiminnan. Yhdeksi vaihtoehdoksi nousi rypsin viljely ja mitä sille sitten tehdään. Ajetaanko ne Kirkkonummelle puristettavaksi ja ostetaanko rehu tilan lehmiä varten takaisin Etelä-Suomesta. Syntyi päätös oman puristamon rakentamisesta jo vanhempien aiemmin ostaman vanhan meijerin tiloihin, joista ei tosin käyttöön jäänyt kuin seinät. Yrityksen koosta kertoo jotain se, että vuosittain siinä on puristettu noin hehtaarin tuotokset. Tervosilta itseltään sitä löytyy vain murto-osa. Liikevaihto on noin euroa vuodessa. Se vaihtelee rypsin maailman hinnan mukaan. Varmaa on vain se, että ihmisten ja eläinten on syötävä joka päivä. Olen vahvasti sitä mieltä, että paikallinen omistuspohja on aina hyvä. Sama koskee koko kuntaa. Tommin aloittaessa luottamustoimissa 2011 oli juuri meneillään paljon puhuttanut Parikkalan Valon nurkan valtaus. Hänellä on siihen selkeä mielipide. Olen vahvasti sitä mieltä, että paikallinen omistuspohja on aina hyvä. Sama koskee koko kuntaa. Itsenäisenä päätöksenteko on lähempänä kuntalaisia. Valo on iso työllistäjä ja paikallistuntemus on laaja. Isossa yhtiössä työntekijät voivat olla mistä vain ulkomaita myöten. Omaa yrityksensä sijaintia Tommi pitää parhaana mahdollisena varman sähkön saannin kannalta. Vanhan meijerin takia muutaman sadan metrin päässä olevalle muuntajalle on varmistettu sähkön syöttö monesta suunnasta. Asta ja Veera myrskyjen raivotessa meijeristä lähti 200 neliötä kattoa pois, mutta sähkökatkos oli vain neljä tuntia. Harrastuksena Tommilla ovat moottoripyörät ja yleensäkin laitteiden tekniikka. Rakenteleminen ja korjaaminen ovat kiinnostaneet häntä aina. Viimeisin korjaus oli oman kännykän rikkoontuneen näytön vaihto. Vanha sanonta toiset tekevät mitä osaavat, toiset mitä tahtovat sopii hyvin Tommi Tervoseen. Valvonta tiukkaa Rypsistä suurin osa tulee Parikkalan Valon toiminta alueelta, lisättynä Imatralla, Kiteellä ja Kesälahdella. Tommi uskoo, että parikkalalaiset isännät ovat lisänneet tai aloittaneet rypsin viljelyn hänen puristamonsa perustamisen takia. Puristamo on hyvin automatisoitu ja saattaa käydä useita viikkoja yhtämittaa. Vuositasolla käyttöä on ollut noin 4000 tuntia. Apuna ovat tarvittaessa olleet avovaimo Jonna Lahti sekä vanhemmat, joskus muitakin. Vaikka siemenistä puristettu öljy on aivan sitä samaa mitä kauppojen hyllyissäkin, korostaa Tommi heiltä lähtevän tuotteen menevän kokonaisuudessaan rehuntuotantoon. Jäljelle jäävälle rehulle pääasialliset asiakkaat ovat oman alueen karjatilat. Isoja asiakkaita ovat myös tiloilla rehua tekemässä käyvät Rahtimyllärit. Yrittäjää sitovat tarkkaan monet lait. Elintarviketurvallisuusvirasto Evira valvoo tarkasti elintarviketeollisuutta. Tässä tapauksessa sitä, että eläimet saavat puhdasta rehua. Tiedetään mistä raaka-aine on tullut. Tommi Tervosen takana Karjalan Öljypuristamo Oy:n rypsin vastaanotto ja varastosiilot. Korkea rakennus yksinkertaistaa käsittelyä. Päättäjät lähellä Valon luottamustoimiin mukaan lähtemistä Tommi ei epäröinyt Pekosen Karin asiaa häneltä tiedustellessa. On hyvä, että päättäjiä on eri puolilta toiminta aluetta. Yhtiö ei jää kuluttajille niin etäiseksi kun on joku jolta voi aina tarvittaessa kysäistä asioista. Niin on myös tapahtunut esimerkiksi maakaapelointien ollessa meneillään. On hyvä, että viesti kulkee kyliltä johtopaikoille päinkin.
6 6 Lenkkikaverit Auli ja Sisu tutulla kotikylän tiellä.
7 Sihteerin työt muistojen sopukoihin Auli sai työssään olla pappi, sielunhoitaja, itkeä, nauraa, halata. ERIK LUUKKANEN 7 Kun Pohjois-Karjalan Rääkkylässä 1951 syntynyt, Joensuun Tyttölyseossa Tipulassa ylioppilaaksi päässyt Auli Soikkeli tuli 33 vuotta sitten Parikkalaan Valolle töihin, tuskin eläkkeelle jäänti ensimmäisenä mielessä kävi. Vuosien vieriessä niin kuitenkin kävi. Ensimmäinen eläke napsahti tilille kesäkuussa. Särkisalmella asuvan viisinkertaisen mummon ensimmäinen eläkekesä sujui pääasiassa marjastaen. Lasten asuessa itsenäisesti ei kotona ole muita kuin puoliso Arto ja Sisu koira. Aulin nähdessä huomaa heti, että liikuttu on. Mustikoita, puolukoita ja karpaloita tarttui metsistä mukaan kymmeniä ämpäreitä, kun siihen lisätään oman pihan puna- ja mustaherukat sähköä tarvitaan pakkasiin. Vaikka Valolla aikaa vierähtikin himpun vajaat 33 vuotta ehti Auli olla monessa mukana ennen Parikkalaan muuttoa. Pitkää saksaa lukeneena yksi lukiokesä kului Kampen auf Syltissä Saksassa. 72-tuntiset raskaat työviikot perhehotellissa alkoivat aamuisella pyykkihuollolla ja aamupalojen valmistamisella. Siivousta ja muita töitä riitti, peukaloita ei tarvinnut pyöritellä. Auli on ollut Kelan etuuskäsittelijänä, sairaalan lastenosaston sihteerinä ja vanhainkodin johtajatar toiveammattiin liittyen töissä myös vanhainkodissa. Joensuun Kauppaoppilaitoksen yhteiskunnalliselta linjalta kertyi hyviä oppeja muun muassa tilinpidosta ja markkinoinnista. Valmistumisen jälkeen Auli työskenteli vuodesta 1974 alkaen Valolle tuloon asti maailmallakin kuuluisuutta saaneen Pohjois-Karjalaprojektin toimistosihteerinä Joensuussa. Tutuksi tuli projektin tunnetuin johtaja, lääketieteen tohtori Pekka Puska viisaine neuvoineen. Pahoja asioita olivat muun muassa tupakka, suola ja rasvat. Aika oli mielenkiintoista. Olen itsekin mitannut verenpaineita ja ottanut koululaisilta erilaisia kokeita. Ihmiset ottivat asian vakavasti. Kaupoissa luettiin tuoteselostuksia tarkkaan. Saihan siinä samalla itsekin tietoa terveellisistä elämäntavoista. Työ opetti Valolla Auli aloitti toimitusjohtaja Martti Väänäsen ja konttoripäällikkö Olavi Vainikan aikana. Kukaan ei varsinaisesti neuvonut, sanottiin vain työn opettavan. Niin opetti. Muistan, kun kävin vähän viluisena yläaulassa istumaan kahden pienen seinäkkeen taakse ajatellen mitähän tästäkin tulee. Kaapeista tavaroita hakiessaan yksi ja toinen sanoi tee sitä ja sitä, lue siellä alhaalla Ilkka Halmeen ja Markku Tuunasen puhelinten sykäysmittarit. Terttu Naukkarinen tarvitsisi lukuja palkkatietoihin. Töitä riitti. Tutuksi tulivat IBM:n pallokirjoituskone ja kalkkeeripaperi, kuten myös nykyistä tietokoneaikaa enteilleet tekstinkäsittelylaitteet pikkuisine näyttöineen ja muistikorppuineen. Aivan kuin peläten asian unohtuvan Auli sanoo Parikkalan Valon olleen aina etujonossa tekniikan kehittyessä. Uutta on hankittu sinne missä on tarvetta ollut. Sama koskee koulutusta, kaikilla osastoilla. Olli Mattilan ja loppuajasta Hannu Ahokkaan viisaita neuvoja ATK:n koukeroissa Auli muistelee lämmöllä. Paperit hujan hajan Kukaan ei varsinaisesti neuvonut, sanottiin vain työn opettavan. Niin opetti. Sihteerinä Aulin vuosiin mahtui muutama isompi projekti. Ensimmäinen oli arkiston täydellinen uusiminen, järjestäminen. Taloon tullessa huone oli lattiaa myöten hujan hajan täynnä mappeja, papereita, kansioita ilman minkäänlaista järjestelmällisyyttä. Kyllä siinä muutaman kerran itkutkin pääsivät miettiessä miten tuolta jotain löytää. Kiitokset kuuluvat Vainikalle, joka kurssitti Aulia pitkin Suomea. Arkisto on ollut sen jälkeen järjestyksessä. Hyvää oppia Auli sai myös omalta ammattikunnaltaan Sähkölaitosten sihteerien yhteisillä kesäpäivillä, jollaiset kerran pidettiin Parikkalan Lomahovillakin. Kokoontumisiin mahtui koulutuksen lisäksi hyviä saunalaude keskusteluja ja muuta mukavaa. Toinen iso projekti oli 1989 alkanut osakkeiden ilmaisanti, jossa tuhansille vanhoille osakkeille piti löytää omistaja. Aikaa vaati myöskin 1996 alkanut ilmaisanti ja uusmerkintä. Kyllähän siinä ihmisten kanssa keskustellessa sai monet kerrat olla välillä sielunhoitaja, hyvä ettei perunkirjoittaja, sai itkeä, nauraa ja halata. Aulin aktiivisuudesta kertoo sekin, että hän suoritti työn ohessa Markkinointi-instituutissa myyntisihteerin ja tiedottajan tutkinnot. Varsinaisten kokous- ynnä muiden papereiden lisäksi omat koukeronsa alkuajan sihteerin töihin toivat Valon omat myymälät ja asennusosastot, joiden tarjous- ynnä muita kirjeitä piti kirjoitella. Kun vuosia muistelee, monista harakanvarpaista on pitänyt selvää saada. Työ oli koko ajan vaihtelevaa, kivaa. Mukavaa olivat myöskin lukuisat vapaa-aikaan liittyvät retket, juhlat ja pikkujoulut, joihin keksimme aina itse ohjelmat. Kerrankin pikkujouluohjelmassa Reinikaisen Hellin ollessa kerhotätinä ainakin minä ja Halmeen Ika olimme pentuja. Syntymäpäivälaulujakin kävimme puolilta öin ikkunoiden takana laulamassa monet kerrat. Vaikka Aulilla olisikin aikaa nyt entistä enemmän risti- ja pitkäpistotöihin sekä muihin käsitöihin tuumi hän itsekseen ettei puheliaan, auttavaisen ihmisen ole hyvä olla vain kotona samoissa ympyröissä. Suunnitelmissa on verestää nuorena opittuja kaunoluistelutaitoja vaakoineen ja piruetteineen. Kirjan kirjoittaminenkaan ei ole pois suljettu ja tuntuu vähän siltä, että osa-aikaista työtäkin on tainnut löytyä. Faaraoiden maahan Auli on mielellään matkustanut lomillaan maan mahtavan historian ja lämpimän ilmaston vuoksi.
8 8 MIKA LIRKKI MYYNTIPÄÄLLIKKÖ VALO MUKANA PAIKALLISISSA KESÄN TAPAHTUMISSA Kesällä 2014 Parikkalan Valo oli aktiivisesti paikallisissa tapahtumissa mukana. Parikkalan Messuja vietettiin myös tänä kesänä Kirjolan koululla
9 Valon kanta-asiakaspäivä vietettiin tällä kertaa 4.7. Kisapirtillä. Vetävät tahditti tanssimusiikilla runsaslukuista kanta-asiakasjoukkoa. Lisäksi ohjelmassa oli kalasoppaa, seurustelua ja ajankohtaista tietoa yhtiön kuulumisista. 9 Olimme mukana myös perinteisillä Simpeleen antiikkipäivillä omalla osastollamme. Kesän tapahtumien arvonnoissa onni suosi seuraavia henkilöita: Parikkalan kesämessut: LG 32 televisio Tiina Pitkänen-Kärpänen Melkoniemi Pizza -setti Kyösti Heiskanen Koitsanlahti Pellavapyyhe Saila Pirhonen Kirjavala Kanta-asiakaspäivät Kisapirtillä: Kaasugrilli Matti Piukka Simpeleeltä Pizza -setti Heikki Matikainen Parikkalasta Pellavapyyhe Ismo Paju Koitsanlahdesta Simpeleen Antiikkipäivät: LG 32 televisio Pirjo Hämäläinen, Suomenniemi Pizza -setti Ilkka Tiainen, Särkisalmi Pellavapyyhe Vesa Laukkanen, Salosaari Paljon onnea voittajille!
10 10 ERIK LUUKKANEN Kuivilla puilla ILOA LÄMMITYKSEEN Pilkenetti Oy:n toimitusjohtaja Juha Tuunasen taustalla olevista pilkkeistä 80 prosenttia myydään eteenpäin välittäjien kautta. Koko prosessi tapahtuu samassa hallissa.
11 11 Monet Etelä-Suomen takat, kiukaat ja muut tulipesät lämpiävät Parikkalassa valmistuneilla pilkkeillä. Mihin tahansa tulisijaan tulta tehdessä on mukavaa, jos puukopassa odottavat kuivat, tasakokoiset pilkkeet. Parikkalassa toimivasta Pilkenetti Oy:stä sellaisia lähtee kuluttajille vuodessa noin 30 rekkakuormallista. Punkaharjulle tammikuussa 2011 rekisteröidyn yrityksen omistavat punkaharjulaiset Juha Tuunanen ja Antti Laukkanen sekä parikkalalainen Antti Paajanen. Noin 1500 neliön tilat on vuokrattu valopylväitä Parikkalassa valmistavan Tehomet Oy:n hallista. Yhteistyö on toiminut hyvin. Omistajien lisäksi ulkopuolisia työntekijöitä ei Pilkenetissä ole. Yritystä esitellyt toimitusjohtaja Tuunanen oli aiemmin 20 vuotta kolmivuorotyössä vaneritehtaalla Punkaharjulla. Jossakin vaiheessa tuli ajatus, voisihan sitä jotain muutakin tehdä. Vaikka toiminta oli alkuun pientä ja puutkin kuivattiin luonnonkuivauksella halu yrittämiseen oli kova. Valmistimme ja pakkasimme yhtenä kesänä muun muassa huoltoasemilla myynnissä olevia pilkepusseja 5000 kappaletta. Nykyisten tilojen vapauduttua loppuvuodesta 2012 tilanne muuttui joka suhteessa. Puun käsittely pätkimisestä pilkkomiseen ja säkittämiseen tapahtuu klapilinjastossa automaattisesti. Tietokoneohjattuun kuivaamoon mahtuu säkitettyjä puita 360 mottia. Markkinoita pilkkeille on riittänyt aina Turkua myöten. Suomen suurimpia kuluvaan aikaan, yleensä neljä-viisi vuorokautta vaikuttaa vuodenaika, jopa puun kasvupaikka. Kesällä puuta ei hakata ollenkaan, koska silloin kuori lähtee irti eikä se ole meidän tuotteelle hyvä asia. Tuunasen puheesta välittyy koko ajan asiakaslähtöinen ajattelu. Mikä käyttäjälle on parasta. Jos emme huomioi koko ajan asiakasta, ei meidän tarvitse olla täällä hommissakaan. Asiakkaan on saatava rahoilleen vastiketta. Puun pitää olla kuivaa, ei kosteaa, homeista, mitä sattuu. Kosteusprosentti tavoite on aina alle 20. Sekin tulee esille, että lämpökuivatussa puussa lämpöarvot säilyvät paremmin verrattuna vaikkapa 3-4 vuotta pinossa olleeseen puuhun, jolloin siitä vähenee palamisessa tarvittavat kaasuutuvat aineosat. Minne sitten viisipäiväistä, 8-10 tuntista päivää tekevien miesten pilkkeet menevät. Liikevaihdostamme 80 prosenttia pääasiassa Etelä-Suomen välittäjille. Loppu viidennes on suoramyyntiä lähialueelle. Tuunanen muistaa yhden ainoan kaupan, jossa ostaja ei ollut tyytyväinen. Siinäkin tosin kävi niin, että pois haettu säkki sai sen uudelta ostajalta tosi hyvät kehut. Hyviä esimerkkejä on paljon. Viime viikolla kaveri säikähti puita taloon jättäessään, miksi marjapehkot alkoivat takana kuhista. Sieltä tuli toinen ja perään kolmaskin hyviä puita kyselevä asiakas. Sana kiertää. Viisi kuutiota tuotti 10 kuution lisäkaupat. Pilkkeiden tekeminen nykyisessä laajuudessaan on miehille vielä sen verran uutta, etteivät koneet ja linjastot ole vielä viimeisen päälle kehiteltyjä. Kokemusten myötä pientä hienosäätöä tapahtuu koko ajan. Haastattelupäivänä puukuorman kanssa pihaan tullut Taavetti Tuunanen pitää Pilkenettiä hyvänä esimerkkinä välillisesti työllistävästä yrityksestä Pilkenetti on alallaan yksi Suomen suurimpia. Tuunanen ei tiedä kovinkaan monta vastaavaa keinokuivatuksella varustettua yritystä. Puu tulee lähiseudulta yksityisiltä metsän omistajilta ja yhtiöiltä, pääasiassa Punkaharju-Saari-Simpele alueelta. Toistaiseksi varsinaisia sopimustoimittajia ei ole. Enemmänkin puun toimittajia voisi olla. Ostaessa pyrimme siihen, että runkojen läpimitta on senttiä. Ohuimmissa automaattikoneiden valokennot eivät aina reakoi runkoon ja vastaavasti paksummat täytyy käsitellä erikseen. Linjastossa sahatut pöllit halkaistaan neljään tai kuuteen osaan, paksuimmat kahdeksaan. Asiaa helpottaa etukäteen suoritettu lajittelu. Kuivaukseen
12 12 MAAKAAPELOINTI etenee PEKKA SUOMALAINEN TYÖPÄÄLLIKKÖ Taajamajohtojen maakaapelointi on edennyt suunnitelmien mukaisesti. Tätä kirjoitettaessa Simpeleen taajaman viimeisiä muuntopiirejä otetaan parhaillaan käyttöön. Salmenmäen, Kivijärvenkankaan, Raviradan, Ahomäen, Näpinmäen ja Juholan muuntopiirien alueet tulevat vuoden loppuun mennessä maakaapeliverkon piiriin. Purkutyöt tehdään talven aikana ja joitakin kaivureittien siistimistöitä saattaa jäädä keväälle. Maakaapeleiden kaivutyö näyttää ulkopuolisen silmistä joskus siltä että jälkien korjaaminen on mahdotonta. Jäljet kuitenkin saadaan aina korjattua. Parin vuoden kuluttua kaivamisesta ei yleensä ole enää mitään merkkejä näkyvissä. Nurmialueet korjataan viimeistään seuraavana keväänä kaivusta. Haja-alueella kaapelit asennetaan maahan yleensä auraamalla, joka nopeuttaa työtä oleellisesti kaivamiseen verrattuna. Taajamissa tulee usein samalle reitille niin paljon erilaisia kaapeleita, että auraaminen ei ole enää mahdollista. Kaivamaan joudutaan myös jos maassa on jo aikaisemmin asennettuja kaapeleita tai putkia. Kuvassa aurataan 20kV kaapelia maantien varteen tiealueen ulkopuolelle. Punkaharjulla kaapeleiden kaivutyöt aloitettiin elokuun loppupuolella. Töitä on tehty syksyn aikana Palomäentien teollisuusalueella, Antikanniemen, Tuironniemen ja Ahopellon alueilla. Kaivutyöt keskeytetään talven ajaksi ja jatketaan keväällä, kun routa on sulanut. Ensi vuoden puolella kaapelointityöt keskittyvät Punkaharjun ja Parikkalan taajamiin. Maakaapeliasennuksista jää jälkiä pihoihin ja teiden varsille. Jäljet kuitenkin korjataan, eli nurmet kunnostetaan ja sora- tai asfalttipinnat paikataan entiseen kuntoon. Syksyllä tehdyt kaivujäljet viimeistellään vasta seuraavana keväänä, jolloin maan pinta on jo asettunut. Kaapelointitöiden tavoitteena on mahdollisimman häiriöttömän sähkönjakelun varmistaminen. Toivomme asiakkaiden ymmärtämystä kaivutöistä johtuvaan hetkelliseen häiriöön asuinympäristössä.
13 PEKKA SUOMALAINEN TYÖPÄÄLLIKKÖ 13 sähköjohtojen VIERIMETSÄN raivaus Sähkömarkkinalaki velvoittaa verkonhalijaa ylläpitämään sähköverkkoa siten, että sähkökatkojen riski olisi mahdollisimman pieni. Tämä on hyvin ymmärrettävä velvoite ja verkonhaltijat toimivat siten ilman lakiakin. Tämän vuoden alusta voimaan tullut lakiuudistus antaa kuitenkin paremmat edellytykset tavoitteen hoitamiseen metsäisien johtoosuuksien kohdalla. Lain mukaan verkonhaltija saa kaataa linjan läheisyydessä olevia puita, jotka muodostavat ilmeisen riskin johdon varmuudelle. Tällaisia ovat varsinkin riukumaiset lehtipuut, jotka lumikuorman vaikutuksesta taipuvat linjan päälle. Myös haaroittuneet ja lahot puut kaatuvat helposti tuulen voimasta linjalle. Aikaisemmin linja on raivattu vain 10 metrin leveydeltä, joka on niin sanottu sopimusalue. Sen lisäksi reunapuiden oksia on raivattu helikopterilla. Nyt on tarkoitus ryhtyä tekemään raivausta myös sopimusalueen ulkopuolella, eli alueella johon ei aikaisemmin ole ilman maanomistajan lupaa saatu juurikaan koskea. Lain antamista oikeuksista huolimatta halutaan homma hoitaa hyvässä yhteistyössä maanomistajien kanssa. Ilman maanomistajan suostumusta emme kaada arvopuustoa. Vierimetsien hoitoa tullaan ensi talven aikana tekemään ainakin Melkoniemen 20kV johtolähdöllä, johon kuuluu Simpelejärven länsipuolella olevat johdot Särkisalmelta Pitkäjärvelle asti. Maanomistajille, joita raivaus koskee, on lähetty tiedotuskirje. Myös Kaukolan johtolähdön alueella on linjan pohjan raivauksen yhteydessä kaadettu reunametsästä riskipuita. Kaukolan, Kolmikannan, Tyrjän, Intsilän, Kesusmaan ja Pitkäpohjan alueiden metsänomistajia on tiedotettu lähinnä Parikkalan- Rautjärven Sanomien lehti-ilmoituksilla. Puiden oksille ja latvaan tarttuva lumi ja kuura ovat erittäin haitallisia varsinkin lehtipuuvaltaisissa johtojen vierimetsissä. Latvat ja oksat taipuvat hyvinkin kaukaa johtojen päälle. Keskijännitejohto ei siedä yhtään puun kosketusta. Sähkönjakeluun tulee häiriöitä heti, jos oksa ottaa kiinni lankaan. Tällaisia tilanteita pyrimme ennalta ehkäisemään vierimetsän raivaamisella. Linjan vierimetsää voidaan raivata sekä koneellisesti että henkilötyönä. Jos maanomistajan kanssa ei muuta sovita, niin linjan varrelta kaadetaan vain polttopuukelpoista puustoa. Järeämmistä hakkuutöistä sovitaan aina maanomistajan kanssa ennen töiden aloittamista. Kuvassa on kaivuri raivannut energiapuukouralla linjan vierimetsää.
14 14 ERIK LUUKKANEN KEKÄLENIEMI heräsi eloon Jos ei itse tee, ei kyllä mitään saakaan. Rautjärven Kekäleniemi on yksi niistä kylistä, joissa on pantu tuulemaan. Hyvät ideat ja talkoohenki ovat tuottaneet tulosta. Kylälle on valmistunut laavu ja frisbeegolfrata. Lentopallokenttä on viimeistä silausta vaille valmis. Jo näitä ennen tien varteen oli kunnostettu entinen, välillä poissa ollut maitolaituri. Kyläyhdistyksen puheenjohtaja Veikko Pitkäsen ja Leader vastaava Jenni Raution mukaan kaikki lähti liikkeelle 2012 järjestetystä kyläkävelystä, jossa porukalla ideoitiin mitä vetovoimaisuutta kylälle voitaisiin tehdä. Jo sitä ennen oli syntynyt maitolaituri kokoontumispaikaksi. Kaiken nytkähtäessä sopivasti liikkeelle alkoi kävelyn jälkeen tapahtua. Virallinen yhdistys sai alkunsa lokakuussa Taina ja Timo Longan grillikodalla eikä aikaakaan kun Etelä-Karjalan Kärki-Leader hyväksyi kyläläisten Eloa ja iloa Kekäleniemessä hankkeen Kiehtova kyläraitti hankkeen rahoituksella. Laavun viralliset avajaiset olivat syyskuussa, fresbee- ja lentopallokentillä skoolataan ensi kesänä. Kaikki kaikille Kuvausta varten laavulla piipahtaneet vuoden 2013 kylätoimijaksi Etelä-Karjalassa valitun Jenni Raution ja Maija Matikaisen mukaan monien toiveet toteutuivat. Nyt kyläläisillä ja vapaa-ajan asukkailla on muutakin vapaa-aikaan liittyvää toimintaa kuin kesä- ja talviongintakisat, Arvo Raution rannassa poltettu juhannuskokko ja uuden vuoden ilotulitukset. Laavusta tuli meidän kylätupa kun koulua ei ole ollut enää vuosikymmeniin. Täällä on myös lyhyt kolmeväyläinen frisbeegolfrata. Varsinaisella radalla väyliä on kuusi. Naiset kehuvat yhteishenkeä hyväksi. Talkoissa on ollut kymmenkunta henkeä yhtä aikaa, viimeisellä juhannuskokolla väkeä oli toista sataa. Mukaan lähteminen toimintaan ja yhdistyksen hallitukseen oli molemmille itsestään selvyys. Jennin mietelause kertoo kaiken jos ei itse tee, ei kyllä mitään saakaan. Turha on valittaa. Jenni muutti isänsä Juha Raution kotikylälle, lapsuudenkodin naapuriin 10 vuotta sitten ajatuksella elää kylällä lastensa kanssa pidempäänkin. Maija muutti talkoissa olleen miehensä Antin kanssa lapsuusmaisemiinsa 20 vuotta sitten. Juha oli palannut kotitilalleen jo Niin Jenni kuin Maijakin korostavat yhteisöllisyyttä. Mitään ei suunnitella erikseen nuorille tai iäkkäämmille vaan kaikille yhteisesti. Nuorena ihmisenä Jenni on innokas netin käyttäjä. Facebook on erittäin hyvä tiedonvälittäjä. Yksi vapaa-ajan asukkaan jäsenmaksukin on tullut tilille ilman minkäänlaista muuta tiedotetta. Hyvä kylä Jos on Jenni innokas toimija on sitä viimeisimpänä talon kylälle rakentanut kyläyhdistyksen puheenjohtaja Veikko Pitkänenkin. Muutamia viime vuosia lukuun ottamatta ikänsä Pohjois-Karjalassa asuneella, nuorten ja vanhusten kanssa toimineella, Valtionrautateillä työssä käyneellä Veikolla on valmentajakurssit kuudessa urheilulajissa. Parhaimmillaan oli samana vuonna jalkapallovalmennuksessa nappulat, juniorit ja miehet ja sen lisäksi lento- ja kaukalopallojoukkueet. Niiralan Kyläyhdistyksen nimissäkin ehti tapahtua monenlaista ennen muutamaksi vuodeksi Vantaalle muuttoa. Uuden vaimonsa Julian kanssa ajatuksissa siinsi kuitenkin maaseudun rauha. Kun vielä nyt joulukuussa kahdeksan vuotta täyttävä Jesse syntyi hääpäivänä päätti Veikko, ettei pojasta tule kaupunkilaista. Rautjärven kunnan kotisivuilta silmiin sattui tontti, jonka halpaa hintaa mies piti pilana. Se ei ollut sitä. Varausraha oli kunnan tilillä parin päivän päästä. Rakentaminen alkoi kesäkuussa Muuttovalmis talo oli Katua ei ole tarvinnut. Parasta on maaseudun rauhallisuus, lupsakat ihmiset ja loista- Traktorimies Arvo Rautio saa tasausohjeita puheenjohtaja Veikko Pitkäseltä.
15 15 Maija Matikainen ja Jenni Rautio kaksivuotiaan Amaliansa kanssa syyskuussa vihityllä laavulla jonne valmistuu aikanaan hiihtolatukin. Hannu Mäkinen vat naapurit, vieressä asuvat Kärhät. Ihmiset ovat täällä samanlaisia kuin Niiralassakin. Vaikka onkin tiettyjä ryhmittymisiä, yhteisissä tapahtumissa kaikki ovat yhtä köyttä vetämässä. Kylällä syntynyt Juha Rautio muistelee Kekäleniemen alkaneen tyhjentyä 1970-luvun puolivälissä, mutta jo 1980-luvun lopulla alkoi paluumuutto. Savuja lienee taas lähes saman verran. Ei tämä muista kylistä poikennut. Oli talvisin viikottain kokoontuvat Martat, lähetys- ja metsästysseurat, koululla äitienpäivä- ynnä muut juhlat. Kaikki haastateltavat haluavat jättää kiitosten myötä kertomisen laavun rakentamisesta sen tehneelle, kylällä 26 vuotta asuneelle Hannu Mäkiselle. Kirjapainajatoukkien vioittamat puut laavuun lahjoittivat Pekka ja Timo Poittinen, joka myös autteli ja opasti Hannua, etenkin pystytyksessä. Hannulle hirsien veistäminen oli uusi kokemus. Hannu sanoo naurahtaen pilke silmäkulmassa työn olleen helppoa, ei muuta kun katseli netistä koulutusvideoita ja piirustuksia mittoineen. Haasteita pitää ottaa. Työ jäi minulle, kun muita ei tuntunut löytyvän. Hirret Hannu kuori syksyllä metsässä. Varsinainen veistäminen tapahtui kotipihassa vaimo Ailan kukkapenkin kohdilla tammimaaliskuussa, eläkeläiselle sopivalla tahdilla, neljä tuntia päivässä. Haastavinta oli salvosten piirtäminen ja moottorisahalla sahaaminen. Virheisiin ei ollut varaa. Kyllähän siinä kirvestä, talttaa ja muita työkaluja oppi käyttämään eri tavalla kuin oli aiemmin tottunut. Juha Rautio (vas.) ja Veikko Pitkänen siirsivät muiden talkoolaisten kanssa liian lähellä valmistuvaa lentopallokenttää olevat pöllit kauemmas.
16 PARIKKALAN VALON KANTA-ASIAKASEDUT MIKA LIRKKI MYYNTIPÄÄLLIKKÖ Edut saat esittämällä Valon KANTA-ASIAKASKORTIN <<asiakas>> <<asnro>> Täyden palvelun rengastalo! Koirniementie 4, Särkisalmi, p Av: ma-pe Parikkalan Valon kanta-asiakkaille SUKSIPAKETIN ostajalle voitelu+suksipidike veloituksetta, arvo 29,- Suksipaketit alkaen 119,- Osallistu arvontaan Autopesulassa pesemme Rengasmarketliikkeessä! ja vahaamme autosi käsin! VOITA! Ford Fiesta tai ipad VOITA! auton sisätilojen puhdistukset penkkien pesut Ford Fiesta tai ipad Parhaat tuotteet, paras ammattitaito, ystävällisin palvelu. Lähellä Sinua. Kaikkien liikkeiden kesken arvotaan yksi Rengashinnat sisältävät vannetyön, tasapainotuksen sekä kierrätysmaksut. Alle asennus Parikkalan Valon kanta-asiakaskortilla pyöränkulmien suuntaus autonpesut öljynvaihdot JOULUKUUN TARJOUS! Parikkalan Valon kanta-asiakkaille koivupilke 55 im 3 noudettuna Parikkalan Valon kanta-asiakkaille kaksi ensimmäistä kertaa - 50% (norm. aikuiset 7 /h) Osallistu arvontaan Rengasmarket- Ford Fiesta käsinpesu henkilöauto. vahaus Jokaisessa liikkeessä arvotaan yksi koneellinen taulutietokone. Apple ipad maalipinnan kiillotus liikkeessä! epämiellytävien hajujen poisto ionisaattorilla Rengashotelli Kaikkien liikkeiden kesken arvotaan yksi Ford Fiesta henkilöauto. Jokaisessa liikkeessä arvotaan yksi Apple ipad taulutietokone. ÖLJYNVAIHDOT - 10% Simpeleen Keilaajat ry Reinikaisenkatu 6, 6800 SIMPELE Pilkenetti Oy Linjakuja 2, Parikkala puh Valon kanta-asiakkaille toimitettuna ja asennettuna Upo lattialiesi 50 cm CM Voimassa saakka keraaminenkeittotaso kiertoilmauuni ylä ja alalämpö water clear eloktroninen ajastin takuu 5 -vuotta RadioSähkö Oy Kauppatie 9, Punkaharju p Parikkalantie 24, Parikkala p Iloisen Pässin Maalaispuoti * Biisonia, karitsaa, villisikaa, possua, ym. Lähi- ja luomuruokaa * Persoonallisia käsitöitä, lahjatavaraa * Kahvila/ravintola A-oikeuksin * Pikkujoulut, perhejuhlat ym. Yksityistilaisuudet tilauksesta Parikkalan valon kantaasiakaskortilla Biisoniburger ateria marras-joulukuussa 12 (norm. 14,50 ) Kuutostie Koitsanlahti P Facebook.com/iloinenpassi Avoinna marrasjoulukuussa Ke-to Pe La su 12-16
17 Lämpöiset ja tarpeelliset lahjat erikoisliikkeestä Parikkalan Valo Oy:n KANTA-ASIAKKAILLE -20% MA KE Kaikista normaalihintaisista nahkaisista TALVIKENGISTÄ Parikkalan Kenkä Hilkka Auvinen Ky Parikkalantie 24, Parikkala p NAISTEN JA MIESTEN YÖASUT JA KYLPYTAKIT Valon KANTA-ASIAKASKORTILLA -20% PE LA Tekstiilitalo Saikkonen Parikkalantie 22, Parikkala p Järjestämme toiveidesi mukaan juhlat ja kokoukset! Yhdistä esimerkiksi pikkujouluiltaan keilaus, sauna ja ruokailu. Kysy tarjous myyntipalvelustamme Puh. (015) HUOM! Parikkalan valon kanta-asiakkaille 2 :n alennus keilaratatunnista Savonlinnan ja Punkaharjun Keilahalleissa Hotelli Pietari Kylliäinen: Olavinkatu 15, Savonlinna Punkaharjun Keilahalli: Savonlinnantie 1997, Punkaharju Vuotta Metsäkulttuuria Parikkalan Valon kanta-asiakaskortilla 2 alennus Luston normaalihintaisesta näyttelylipusta. 1 alennus/kortti Lustontie 1 Punkaharju
18 LASTEN SIVUT LASTEN SIVUT LASTEN SIVUT LASTEN SIVUT LASTEN SIVUT LASTEN SIVUT 18 Kirjolan koulun luontovisa Toukokuun alkupuolella julkistettiin tieto Kirjolan luontovisan järjestämisestä. Sarjoja oli neljä: lukio, yläkoulu, alakoulun luokat 4-6 ja alakoulun luokat 1-3. Joukkueessa tuli olla kolme jäsentä samasta sarjasta. Kunkin sarjan kolme parasta joukkuetta palkittaisiin paikallisten liikkeiden lahjakorteilla. Myös lohdutuspalkintoja olisi jaossa. KUVAT JA JUTTU JOUKO TYKKYLÄINEN Luontovisaan ilmoittautui 63 joukkuetta, joissa oli yhteensä 187 jäsentä. Nuorimpien sarjassa jouduttiin pitämään karsintakisoja, sillä kaikki joukkueet eivät olisi mahtuneet tarpeeksi väljästi auditorioon. Alkukilpailussa piti nimetä kuvien ja ääninäytteiden perusteella 40 kasvi- ja lintulajia. Peräti seitsemän ryhmää tiesi oikein vähintään 70 lajia kahdeksastakymmenestä. Jatkoon pääsi jokaisesta luokasta kaksi parasta joukkuetta sekä ne joukkueet, jotka ylsivät vähintään kuuteenkymmeneen pisteeseen. Loppukilpailussa kaikki joukkueet kisasivat samoilla lintu- ja kasvilajeilla. Alakoulun 4-6 lk:n sarja ei ennättänyt aikataulusyistä suorittaa viimeistä 20 lajin osuutta, siksi sarjan maksimipisteet ovat alhaisemmat kuin muilla. Jokaisen sarjan kolme parasta joukkuetta saivat palkinnoksi lahjakortin paikallisiin liikkeisiin. Muille visailijoille oli varattu Parikkalan Valo Oy:n ja Parikkalan Osuuspankin lahjoittamia sekä lisäksi kisamäärärahoilla hankittuja esinepalkintoja. Luontovisan järjestäneet Eija ja Jouko Tykkyläinen kiittävät palkintoja lahjoittaneita liikeyrityksiä taloudellisesta tuesta. Alakoulu 1-3 lk (maks. 160p) 1. Miro Hattunen, Wille Joronen, Oskari Matikainen 130p 2. Caroline Pöllänen, Tino Mattila, Olli Tuuliainen 126p 3. Aatu Lötjönen, Eetu Lötjönen, Emmi Kuokka, Inna Hattunen 125p Alakoulu 4-6 lk (maks. 140p) 1. Urho Siira, Tomas Huikko, Veeti Sistonen 129p 2. Eeva Ruuska, Nea Roiha 126p 3. Tiia Neuvonen, Sanni Kosonen, Jenni Malinen 114p Yläkoulu (maks. 160p) kalatiira Kirjolan luontovisan tulokset 1. Milla Peuhkuri, Enni Sinkkonen, Katariina Suutarinen 144p 2. Venla Ristolainen, Tytti Paakkinen, Milla Valtonen 137p 3. Vilja Antikainen, Tutta Leppänen, Anna Valkeapää 134p Voittajien mietteitä laulujoutsen Lukio (maks. 160p) 1. Marika Anttonen, Mari Vilska, Annu Liukka 151p ( koulun paras joukkue ) 2. Tia Aareskoski, Heidi Sinkkonen, Sanni Soikkeli 149p 3. Roosa Neuvonen, Elsa Kärpänen, Roni Kemppainen 137p (2a -luokan joukkueet ottivat nuorimpien sarjassa nelosvoiton.) Luontovisa oli kiva. Kasvit olivat helpompia tunnistaa kuin linnut. Luonnossa tulee seurattua ehkä enemmän kasveja kuin lintuja. Linnut ovat niin samannäköisiä, että on vaikea erottaa toisistaan esimerkiksi pikkulintuja, joiden väritys on samankaltainen. naakka Lintujen ja kasvien tunnistusta harjoiteltiin oppitunneilla kilpailussa käytetyllä Luontovisa 2014-ohjelmalla. Muutamat lapset harjoittelivat lajistoa kasvi- ja lintukirjojen avulla myös kotona. Sarjan nelosvoitto tuli luokkaan yllätyksenä, sillä lapset ajattelivat, että kolmasluokkalaiset varmaan voittavat, kun ovat vuotta vanhempia. Palkinnot olivat mieluisia ja hienoa oli myös se, että kaikki saivat ainakin lohdutuspalkinnon.
19 LASTEN SIVUT LASTEN SIVUT LASTEN SIVUT LASTEN SIVUT LASTEN SIVUT LASTEN SIVUT jouluarvoituksia Mitä joulupukki pelkää? - Säkkipimeää Miksi joulupukki ei asu Etelämantereella? - Porot eivät tykkää syödä pää alaspäin. 19 Miksi joulupukki on harkinnut alanvaihtoa? -Hän ei aina usko, että hänellä on lahjoja alalle. Mikä on joulupukin vastakohta? - Juhannuskuttu Paljonko on kuusi plus kuusi? - Kaksi kuusta Mikä numero voi kasvaa? - Kuusi Mikä on majavien suosikkijoululaulu? - Joulupuu on nakerrettu Minkä takia joulupukki tahtoo itse valjastaa poronsa? - Kun ne kaikki muut on tonttuja Mitä hajamieliset laulavat jouluna? - Koska meillä on joulu Miten jakaa helpoiten viisi porkkanaa kahdelle lapselle? - Tekemällä porkkanalaatikkoa Mikä on laihialaisten suosikkijouluruoka? - Lanttilaatikko Mitä laihialaiset kirjoittivat joulukorttiinsa? - Hyvää joulua vuosille KILPAILU KILPAILU KILPAILU KILPAILU KILPAILU KILPAILU KILPAILU KILPAILU KILPAILU JOULUKILPAILU Selvittämällä sekaisin olevat sanat löydät viereisistä kuvista kirjaimen, jonka sijoitat rivin päähän. Esim. kuutosen reksi = kuusenkoriste, jonka kuvasta löydät kirjaimen K. Selvitettyäsi kaikki sanat saat rivin loppuun ajankohtaisen ratkaisusanan, jonka lähetät vastauksena. Lähetä vastauksesi mennessä osoitteeseen Parikkalan Valo Oy / kilpailu, Parikkalantie 15, PARIKKALA tai sähköpostilla osoitteeseen Oikein vastanneiden kesken arvomme kolme tavarapalkintoa ja kaikkien vastanneiden kesken kaksi lohdutuspalkintoa. U K N R K T R K A I I A PIKKU LOJUU KAMU OLLI TULLI HYMY LENTO TURVE KIRPPU AKKA ELIN KERTA LIITOS LUUT ERI JAKELU ALLA KIPEÄ TUIKKU NIPUT KUUTOSEN REKSI KUUSENKORISTE K TUNKU KUPLA ASENTAJIEN TYÖMAA Asentajat olivat töissä Joukiossa/Joukionsalmessa. Asentajat ovat rakentamassa sähkölinjaa seudulla, jonka ohi kulkee vuorokaudessa satoja kulkijoita (6-tie). Paikkaan on liittynyt valtion virkamiehet (rajavartiosto) ja kalastajatkin (Simpelejärvi) ovat tuttu näky seudulla. Naapuriin (Venäjä), johon ei ole kovin pitkä matka kuljetaan alueella, joka viittaa posaan (kukkaro-kukkarolahti). Arvonnassa voitot menivät seuraaville henkilöille: Pellavaiset pefletit Oili Kosonen, Saari Kosmetiikkalaukku Sirpa Turkulainen, Rautjärvi Grillitarvikkeet Marja Joronen, Särkisalmi Lohdutuspalkintona olleet pyyhkeet menivät Irja Villaselle Simpeleelle ja Heimo Lötjöselle Vantaalle. Kiitos osallistuneille ja onnea voittajille. Palkinnot on toimitettu voittajille.
20 20 OLLI MATTILA VERKKOPÄÄLLIKKÖ Sähköverkon rakentamisen PTS Uudessa laissa on annettu sähköverkkoyhtiöille selkeät vaatimukset mm. sähköverkon rakentamiselle ja asiakkaiden kokemien sähkökatkojen pituuksille. Sähköverkko on suunniteltava, rakennettava ja ylläpidettävä siten, että kaava-alueella verkon käyttäjälle ei tule yli 6 tuntia kestäviä sähkökatkoja ja muulla alueella yli 36 tuntia kestäviä katkoja. Lain vaatimukset eivät tule täysimääräisesti heti voimaan, vaan välitavoitteina ovat vuoden 2019 loppu, jolloin edellä mainitun vaatimuksen piirissä on oltava 50 % sähkönkäyttöpaikoista ja vuoden 2023 loppu, jolloin vaatimukset on täytyttävä 75 %:sti. Kaikki sähkönkäyttöpaikat on oltava vaatimusten piirissä vuoden 2028 lopussa. Suunnitelmassa pyrittiin luomaan riittävän laaja säävarma sähköverkko täyttämään edellä mainitut vaatimukset sähkökatkojen kestoista. Suunnitelman tuloksena saatiin investointisuunnitelma. Täydelliseen säävarmuuteen päästään lähinnä maakaapeloinnin avulla, mutta 100 %:sti säävarma verkko ei ole tavoitteena, sillä se tulisi liian kalliiksi. Riittävään säävarmaan verkkoon on päästävissä kaapeloimalla n km Parikkalan Valon sähköverkon rakentamisen PTS eli pitkän tähtäimen suunnitelma on valmistunut. Suunnitelma ulottuu vuoden 2028 loppuun ja mahdollisen jatkoajan mukaisesti vuoden 2036 loppuun. Vuosiluvut tulevat suoraan voimaantulleesta uudesta sähkömarkkinalaista 588/2013. sähköjohtoja lisää, tästä pienjänniteverkon osuus on 875 km ja keskijänniteverkon osuus 122 km. Kaapeloinnin yhteydessä osa keskijänniteverkosta poistuu ja tilalle tulee 1000 V pienjänniteverkkoa. Suunnitelman toteutuessa maakaapelointiprosentit ovat kj-verkossa 25 % ja pj-verkossa 86 %, kun ne tällä hetkellä ovat 4.5 % ja 48 %. Sähköverkon saneeraustyöt on aloitettava taajamista, koska muuten emme pääse lainmukaiseen lopputulokseen välitavoitteiden osalta. Ennakoimme lain voimaantuloa ja olemmekin saaneet Simpeleen taajaman maakaapelointityöt jo lähes päätökseen. Tänä vuonna aloitimme Punkaharjun taajaman kaapelointityöt ja ensi vuonna aloitamme työt myös Parikkalan taajamassa. Myös Särkisalmen, Putikon ja Akonpohjan taajamat ovat tavoitteena maakaapeloida ennen vuotta Jatkossa kaapeloidaan sähköasemien maaseutulähtöjen alkupäitä ja haaroja sekä maaseudun pienjänniteverkkoa. Tarkka suunnitelma käsittää aina kaksi seuraava vuotta ja suunnitelmaa päivitetäänkin kahden vuoden välein. Suunnitelman toteutumista valvoo Energiavirasto. Muina keinoina sähkökatkojen vähentämiseen ja lyhentämiseen käytämme maastokatkaisijoita ja vierimetsänhoitoa. Suunnitelman tekeminen aloitettiin viime vuoden puolella ja saatiin valmiiksi kesäkuussa Suunnitelman päätekijänä oli tekniikan tohtori Juha Haakana AssetVisionista Lappeenrannasta, mutta tietenkin myös oman yhtiön rooli oli vahva lukuisissa palavereissa ja sähköpostiviesteissä. Autotalli viidelle kuorma-autolle OLLI MATTILA VERKKOPÄÄLLIKKÖ Uusi autotalli on nyt valmis ja käytössä. Tallista tuli suunnitellun mukainen ja käyttötarkoitukseen sopiva. Säilytystiloja järjestellessä on huomattu että sisällä säilytettävää tavaraa onkin enemmän, eikä tyhjää tilaa ole juurikaan jäänyt. Pihan perällä olleet lautta, vene ja peräkärritkin on hyvä säilyttää sisällä, ovatpahan siten säältä suojassa ja paremmin käytettävissä. Pihan korjaus ja asfaltointi tehdään ensi kesän aikana, kun Lehmuskadun tieliittymän suunnitelmat ovat valmistuneet ja rakentaminen varmistunut.